המפלגה הרפובליקנית הטורקית

המפלגה הרפובליקנית הטורקית (בטורקית: Cumhuriyetçi Türk Partisi;‏ ראשי תיבות: CTP) היא מפלגה סוציאל-דמוקרטית בצפון קפריסין. המפלגה נוסדה בשנת 1970 על ידי עורך הדין אהמט מיטהאט ברבראואולו (אנ'), כאופוזיציה להנהגתם של פאזל קוצ'וק (אנ') וראוף דנקטאש (אנ'). ב-30 ביוני 2008, צורפה המפלגה הרפובליקנית הטורקית לאינטרנציונל הסוציאליסטי בתור משקיפה (הצטרפותה נתמכה בידי כלל החברים באינטרנציונל מלבד התנועה לסוציאל-דמוקרטיה מהרפובליקה של קפריסין) והפכה לחברה מלאה באינטרנציונל בשנת 2014. ה-CTP היא מפלגה סוציאל-דמוקרטית, הממוקמת במרכז-שמאל בספקטרום הפוליטי. במשך המלחמה הקרה, המפלגה תמכה בעמדה פרו-סובייטית, במיוחד כשהייתה תחת הנהגתו של אזקר אזגור (אנ'). עם זאת, המפלגה מעולם לא התייחסה לעצמה במפורש כקומוניסטית. תחת אזגור, המפלגה קיימה פגישות התקרבות עם מפלגת השמאל המפלגה הפרוגרסיבית של העם העובד (AKEL) מקפריסין. תחת הנהגתו של מהמט אלי טלאט (אנ'), עברה המפלגה לעבר עמדתה השמאלנית המתונה הנוכחית. בנושא הסכסוך הקפריסאי, ה-CTP מעדיפה באופן מסורתי גישה פרגמטית ותומכת באיחודו של האי. במהלך כהונתו של מנהיג ה-CTP לשעבר, מהמט אלי טלאט, המפלגה הובילה את שיחות האיחוד עם הרפובליקה של קפריסין. המפלגה הרפובליקנית הטורקית הוקמה בשנת 1970 על ידי אהמט מיטהאט ברבראואולו, כאופוזיציה לראוף דנקטאש, ומאוחר יותר למפלגתו, מפלגת האיחוד הלאומית (UBP). ה-CTP התנגד ציבורית גם למנהיגותו של פאזל קוצ'וק, ששימש כסגן הנשיא הראשון של הרפובליקה של קפריסין. ה-CTP הובל על ידי אזקר אזגור בין 1976 ל-1996; אזגור שימש גם כסגן ראש הממשלה לאחר הבחירות לרשות המחוקקת ב-1993. מהמט אלי טלאט הפך למנהיג המפלגה ב-1996, כשהוא מחליף את אזגור בתפקידו. תחת הנהגתו, המפלגה איבדה שבעה מושבים בבחירות 1998, והפכה למפלגה הרביעית בגודלה בצפון קפריסין. עם זאת, בשנת 2003, הוא הוביל את המפלגה לניצחון, גרף למעלה מ-35% מהקולות ולקח 19 מתוך 50 המושבים באספת הרפובליקה. בשנה שלאחר מכן הקים ממשלה ומונה לראש הממשלה ב-13 בינואר 2004. הוא התפטר בשנת 2005, לאחר שניצח בבחירות לנשיאות באותה שנה; הוא כיהן קדנציה אחת כנשיא קפריסין הצפונית, עד 2010. במהלך כהונתו, ערך טלאט פגישות שבועיות עם נשיא קפריסין היווני, דימיטריס כריסטופיאס. שני המנהיגים דנו בנושאים כמו שיתוף פעולה, כוחות צבאיים, בעלות על קרקעות ובעיות אחרות שיתעוררו במקרה של איחוד מחדש של האי. פרדי סאביט סוייר כיהן כמנהיג ה-CTP לתקופה מסוימת, והפך לראש הממשלה באפריל 2005 לאחר מינוי של טלאט לנשיאות, וכיהן בתפקיד זה עד מאי 2009. ה-CTP הפסיד בבחירות של 2009 למפלגת האחדות הלאומית, ועבר לאופוזיציה. לאחר שניצח בבחירות 2013 עם 38% מהקולות ו-21 מושבים, יו"ר CTP אזקאן יורגאנג'יאואולו, המכהן בתפקיד מאז 2011, הפך לראש ממשלת צפון קפריסין ב-2 בספטמבר 2013. ממשלתו כללה גם את המפלגה הימנית הדמוקרטית (DP). בבחירות לנשיאות 2015, CTP הציגו את סיבל סיבר כמועמדת שלהם. אך סיבר זכתה בקצת פחות מ-23% מהקולות, והודחה בסיבוב הראשון של ההצבעה. כתוצאה מכך התפטר אזקאן יורגאנג'יאואולו מתפקידו כראש ממשלה חודשיים לאחר מכן; אמר קליונג'ו, גם הוא מה-CTP, הקים אז ממשלת אחדות לאומית עם מפלגת האחדות הלאומית. ב-16 באפריל 2016, ממשלת CTP הודחה על ידי קואליציה בראשות הוסיין אזגורגון, שהורכבה ממפלגת האחדות הלאומית ומהדמוקרטים, שיחד שלטו בצפון קפריסין כממשלת מיעוט עד 2018. המפלגה הטורקית הרפובליקנית חזרה לשלטון בעקבות הבחירות ב-2018. למרות הירידה בכוחם מ-38% מהקולות ומהמקום הראשון ב-2013 ל-21% בלבד ולמקום השני, הצליחה המפלגה להרכיב קואליציה של ארבע מפלגות, שכללה גם את מפלגת העם, מפלגת הדמוקרטיה הקהילתית והמפלגה הדמוקרטית ובסך הכל החזיקה ב-27 מתוך 50 המושבים בפרלמנט. מנהיג ה-CTP, Tufan Erhürman, מונה לראש ממשלת צפון קפריסין על ידי הנשיא מוסטפא אקינצ'י ב-2 בפברואר 2018. אהמט מיטהאט ברבראואולו (אנ') (27 בדצמבר 1970 – 31 באוקטובר 1976) אזקר אזגור (אנ') (31 באוקטובר 1976 – 14 בינואר 1996) מהמט אלי טלאט (אנ') (14 בינואר 1996 – 21 במאי 2005) פרדי סאביט סוייר (אנ') (21 במאי 2005 – 5 ביוני 2011) אזקאן יורגאנג'יאואולו (אנ') (5 ביוני 2011 – 14 ביוני 2015) מהמט אלי טלאט (אנ') (14 ביוני 2015 – 13 בנובמבר 2016) טופאן ארהורמן (אנ') (13 בנובמבר 2016 – היום) אתר האינטרנט הרשמי של המפלגה הרפובליקנית הטורקית "SI Council Meeting in Mexico City". Socialist International. Kyprianou, Andreas (5 במאי 2016). "CTP: The normalization is only possible with the Cyprus settlement". The Cypriot Puzzle (באנגלית). אורכב מ-המקור ב-17 באוגוסט 2016. נבדק ב-20 באוקטובר 2020. {{cite news}}: (עזרה) "Turkish Cypriot leader approves new four-party coalition government". Hürriyet Daily News. 2 בפברואר 2018. נבדק ב-2 בפברואר 2018. {{cite web}}: (עזרה)